**ZAPISNIK SA 17. SJEDNICE GRADSKOG VIJEĆA GRADA CRIKVENICE ODRŽANE 18. prosinca 2018.**

**u 18,00 sati u prostorijama Gradske vijećnice**

**u „Staroj školi“ u Crikvenici**

**Nazočni članovi Gradskog vijeća:**

TOMISLAV MIOČIĆ

BORIS BORAS

JOSIP FRIŠ

BERNARD VUKOJA

PAULO KRMPOTIĆ

ZDRAVKO PERNAR

VEDRAN PAVLIČEVIĆ

MATO GAVRAN

VLADO STRINAVIĆ

PREDRAG ANTIĆ

BRANKO KLEKOVIĆ

MARIO KRUŽIĆ

DAVORKA VUKELIĆ LJUBOBRATOVIĆ

SONJA POLONIJO

EMIN ČAJLAKOVIĆ

ŽARKO STILIN

GRACIJAN ČOP

**Sjednici su nazočni:**

Gradonačelnik Grada Crikvenice Damir Rukavina, zamjenica gradonačelnika Silvia Crnić, zamjenica gradonačelnika Ivona Matošić Gašparović, pročelnica Upravnog odjela za društvene djelatnosti i lokalnu samoupravu Jasminka Citković, pročelnica Upravnog odjela za komunalni sustav i zaštitu okoliša Stanka Car, v.d. pročelnik Upravnog odjela za investicije, prostorno uređenje i imovinu Veselko Mutavgjić, pročelnica Upravnog odjela za financije, turizam i gospodarstvo Jasna Perhat, Željka Broz Manestar- viša savjetnica za upravne poslove i odnose s javnošću, Tena Peričić – viši stručni suradnik za odnose s javnošću, Dubravka Pobor stučna suradnica za pripremu sjednica Gradskog vijeća i kolegij, zamjenik predsjednika savjeta mladih Toni Pelić, ravnateljica Osnovne škole Zvonka Cara Desiree Pečaver, ravnateljica Osnovne škole Vladimira Nazora Deana Čandrlić Zorica, ravnateljica Dječjeg vrtića Radost Crikvenica Martina Magaš, ravnateljica Gradske knjižnice i čitaonice Irena Krmpotić, ravnateljica Muzeja Grada Crikvenice Silvija Huljina, zapovjednik JVP Grada Crikvenice Robert Hrelja, direktor Murvica d.o.o. Jevgenij Prpić, zamjenik direktora Eko Murvica Mario Jelčić, predstavnik Bošnjačke nacionalne manjine Denis Beganović, predstavnici medija, Novi list – Nataša Car, Ivica Šubat - Internet portal Crikva.hr, Internet TV - Rade Puhar.

Sjednici je uz odobrenje predsjednika Gradskog vijeća nazočila Branka Pelić.

Sjednicom predsjeda predsjednik Gradskog vijeća Josip Friš.

**Aktualni sat**

**Sonja Polonijo** podsjeća na pisane odgovore koje nije dobila u svezi postavljenih pitanja a radi se o provedbi obveza iz Zakona o zaštiti životinja (2017-2018) – ugovori s vanjskim suradnicima, te odnosi s medijima – ugovori s novinskim kućama. Nadalje podsjeća na dug vezan za upis prvašića obzirom na mjesto prebivališta. Nadalje postavlja pitanja vezano za donijeti Zakon o porezu na dohodak kada se radi o iznajmljivanju i visini iznosa koji će iznajmljivači plaćati po ležaju. Predlaže da se ispita da li Zakon dozvoljava zoniranje u lokalnoj jedinici jer smatra da niti popunjenost a niti cijena na svim područjima Grada Crikvenice nije ista. Ne može se uspoređivati smještaj na moru sa smještajem u Ladviću. Nadalje naglašava da je zamjenica Crnić prije nekoliko vijeća rekla da je reciklažno dvorište u fazi projektiranja. Zanima je dokle se je došlo sa projektiranjem obzirom da su po Hrvatskoj počeli prekršajni postupci protiv načelnika i direktora komunalnih poduzeća a kazne su jako velike. Za proračun 100 – 300 tisuća kuna, a za gradonačelnika 15 – 25 tisuća kuna. Silvija Crnić, zamjenica gradonačelnika odgovara vezano za oporezivanje iznajmljivača da će se do kraja godine Nacrt prijedloga odluke naći na javnom savjetovanju pa će svi građani a i vijećnici na taj način biti uključeni u davanje primjedbi. Prijedlog odluke o paušalnom porezu za djelatnosti iznajmljivanja naći će se na sjednici Gradskog vijeća do konca siječnja 2019. Sonja Polonijo naglašava da je tražila da se ispita mogućnost zoniranja. Gradonačelnik odgovara na pitanje o reciklažnom dvorištu. Markica stoji na lokaciji kod kamenoloma. Dogodilo se je da i Vinodolska općina razmišlja o toj lokaciji i čak je pred građevinskom dozvolom pa smo u dogovorima o zajedničkom reciklažnom dvorištu na istoj lokaciji. Sonja Polonijo izrazila je žaljenje što se nije iskoristio pred tri dana zatvoren javni poziv za sufinanciranje od Fonda za zaštitu okoliša europskim sredstvima.

**Tomislav Miočić** postavlja pitanje vezano za javnu rasvjetu u Vinodolskoj ulici koja povremeno radi a povremeno se gasi. Gradonačelnik obrazlaže da je isto vezano za pad napona ukoliko se radi o nizu žarulja koje se povremeno gase.

**Žarko Stilin** traži da se na temu turizma održi tematska sjednica. Nadalje veznao za turizam postavlja pitanje što je sa strategijom razvoja turizma u Crikveničko-vinodolskoj rivijeri. Održana je jedna radionica na kojoj smo učestvovali sa obećanjem da će još biti dvije ali iste nisu održane. U razvoju cikloturizma PGŽ-a nema Crikvenice te postavlja pitanje zašto u tome ne sudjelujemo. Iduće pitanje je kada je posljednji put mijenjana odluka o stipendijama. Zamjenica gradonačelnika Silvia Crnić odgovara da će se tematska sjednica o turizmu održati u prvoj polovici siječnja. Vezano za cikloturizam odgovara da su sredstva osigurana kroz druge pozicije kao šetnice, staze i slično te da se sredstva za cikloturizam nalaze u davanjima za turističku zajednicu. Inače kod svake gradnje šetnica i prometnica razmišlja se i o stazama za bicikle. Kada se radi o stipendijama postoji radno tijelo koje se aktivno bavi pravilnicima i visinama iznosa za stipendije. Stipendija se dodjeljuju u socijali, za nadarene kao i za deficitarna zanimanja. Svake se godine nakon dodjele vrši opsežna analiza, mijenja se pravilnik i možemo biti ponosni na sredstva koja se dodjeljuju.

**Emin Čajlaković** postavlja pitanje što je sa Zajednicom sportova da li će se osnovati i kada , a ako ne, zašto ne. Drugo se pitanje odnosi na Advent u čijoj smo polovici održavanja. Dvije predstave su odgođene zbog vremenskih prilika, ne postoji program niti informacije o događanjima, koliko sve to košta i da li ima zadovoljstva održanim do sada. Zamjenica gradonačelnika Silvia Crnić odgovara da za 2019. godinu nije planirano osnivanje Zajednice sportova a niti je zaprimljen ni jedan amandman koji bi išao u tom smjeru.Tema je to o kojoj razmišljamo. Kada se radi o adventu ove smo godine htjeli promovirati radno vrijeme advent parka. Na kraju godine ćemo sumirati rezultate i vidjeti da li je to pravi smjer. Ove je godine koncertni program puno isplativiji, a i klizalištem za djecu izraženo je zadovoljstvo.

**Mario Kružić** postavlja pitanje zbog čega se je odustalo od Projekta biciklom po rivijeri kada su proračunom za isti planirana sredstva kao i sredstva iz Fonda za razvoj turizma. Odustajanjem od projekta Grad je ostao uskraćen za financijska sredstva Fonda. Nadalje postavlja pitanje zbog čega se je odustalo od Projekta bajkovitog dječjeg parka koji je najavljivan još 2015/16. godinu a danas ne postoji ni u proračunu ni u projekcijama do 2021. Postavlja pitanje koliko je do sada utrošeno u ovaj projekt. Iduće se pitanje odnosi na plaćanje boćarskih terena u Rijeci koje koriste naši boćarski klubovi. Na prošloj je sjednici obećano da će se sredstva predvidjeti za tu namjenu međutim u proračunu koji je danas na dnevnom redu nisu predviđena. Da li će se prihvatiti amandman SDP koji predlaže osiguravanje sredstva za ovu namjenu. Daljnje je pitanje vezano za reciklažno dvorište za koje je na prošlim sjednicama rečeno da se predviđa u predjelu garaže EKO Murvice te da je u fazi projektiranja. Danas se je pojavila nova lokacija na kamenolomu. Koliko se planiraju troškovi gradnje reciklažnog dvorišta i kako se planira zatvoriti financijska konstrukcija obzirom da je pred tri dana zatvoren javni poziv za sufinanciranje od Fonda za zaštitu okoliša europskim sredstvima. Zamjenica gradonačelnika Silvia Crnić odgovara da je projekt biciklom po rivijeri u početku bio privlačan ali se kasnije nije pokazalo tako. Kako od Ministarstva nismo dobili tražena sredstva odustali smo od projekta a sredstva koja smo za to predvidjeli mogu se kvalitetnije usmjeriti za slične potrebe. Od projekta Bajkoviti dječji park nismo odustali. Došlo je do određenih problema vezano za lokaciju. Park će se dogoditi 2020 godine. U isto se vrijeme razmišlja o uređenju dječjih parkova za različite uzraste kako bi postali po tome prepoznatljiva destinacija za obitelj. Kada se radi o osiguravanju sredstava za boćare, odnosno za treninge u Rijeci dogovoreno je da ista idu iz sredstava za redovnu djelatnost odnosno da se ne otvara posebna vrsta troška, jer će taj trošak izgradnjom boćališta Gornji kraj nestati. Troškovi za reciklažno dvorište biti će poznati kada se završi projektna dokumentacija, a nadamo se da ovaj natječaj koji je istekao pred tri dana nije jedini i da će sličnih natječaja još biti na koji ćemo se svakako javiti.

**Predrag Antić** postavlja pitanje da li istina da će se iza Narodnog doma u Dramlju graditi kuglana i u kojoj su fazi projekti te da li se radi na izvlaštenju zemljišta. Drugo je pitanje kada se nešto misli napraviti na području Dramlja. Gradonačelnik odgovara da se razmišlja o gradnji kuglane iza Narodnog doma u Dramlju te će se krenuti sa projektom, a kako bi se prostor za kuglanje osigurao u pregovorima smo sa direktorom Jadrana gdinom. Fabrisom da prilikom uređenja Adturresa u koji se je krenulo pokuša sačuvati prostor kuglane u iste svrhe. Na drugo pitanje Predraga Antića gradonačelnik je upitao vijećnika da li zna podatak koliko je utrošeno u vodifikaciju Dramlja, dok je vijećnik Antić odgovorio da bi gradonačelnik to trebao znati i naveo je kako je na prvoj sjednici Gradskog vijeća postavio pitanje što je u četverogodiošnjem mandatu učinjeno u Dramlju i nije dobio odgovor.

**Gracian Čop** postavlja pitanje potaknut člankom u Novom listu tko je investitor plaže u Jadranovu a isto tako naglašava da mještani nemaju informaciju o uređenju luke Perčin. Gradonačelnik pojašnjava investicije i naglašava da je investitor uređenja plaže u Jadranovu Grad Crikvenica, dok je investitor luke Perčin Županijska lučka uprava. Županijskoj lučkoj upravi naglašava gradonačelnik prenio sam da mještani traže održavanje zbora građana kako bi bili upoznati sa investicijom. Nadalje naglašava da je nosilac projekta zapadnog lukobrana u Crikvenici Županijska lučka uprava a financira ga Ministarstvo mora, prometa i infrastrukture. Isto tako je i kod rekonstrukcije Polače u Selcu. Stari mul u Selcu financira sa 4 miliona Ministarstvo mora, prometa i infrastrukture na čelu sa našim ministrom Butkovićem kojemu se ovom prilikom zahvaljuje, jedan milion osigurava Grad Crikvenica i oko 800 tisuća kuna Županijska lučka uprava.

**Paulo Krmpotić** postavlja pitanje da li se planira uložiti sredstva za uređenje prostorija RK Selce na Matkinu koje su dotrajale. Isto tako ulaganje bi bilo potrebno za poboljšanje stanja rukometnog terena koji bi se mogao koristiti u proljeće i ljeto te bi se na taj način priveo svrsi. Drugo pitanje vezano je za oglašavanje. Izgradnjom dva trga izgubili smo mjesta za oglašavanje i da li se namjerava postaviti nova .Zamjenica gradonačelnika odgovara da se za RK Selce namjeravaju izdvojiti sredstva iz održavanja i to u prvoj polovici godine. A isto tako da će se naći sredstva i odrediti mjesta za oglašavanje.

**Branko Kleković** postavlja pitanje kreditiranja javne rasvjete putem Habor kredita uz kamatu od 0,5 % godišnje. Traži pisani odgovor vezan uz razmišljanja o poboljšanju sustava javne rasvjete, uvođenja led rasvjete i slično. Drugo se pitanje odnosi na objavu vijećničkih pitanja i odgovora na web stranici Grada Crikvenice a isto tako i uvođenje snimanja cjelokupne sjednice Gradskog vijeća. Zamjenica gradonačelnika Silvia Crnić odgovara da će se odgovori na pitanja postaviti na stranicu Grada međutim nisu predviđena sredstva za cjelokupno snimanje sjednica Gradskog vijeća. To je traženo i amandmanom.

**Davorka Vukelić Ljubobratović** traži da se oko dječjeg školskog igrališta škole u Jadranovu postavi ograda. Drugo je pitanje što se dešava sa hotelom Miramare. Zamjenica gradonačelnika Silvia Crnić odgovara da će se problem ograde u školskom dvorištu u Jadranovu riješiti. Gradonačelnik upoznaje nazočne sa stuacijom hotela Miramare i izražava zadovoljstvo sa aktivnostima i započetim radovima oko hotela. Sa predstavnicima investitora imao je razgovor iz kojeg se doznaje da se do turističke sezone namjerava obnoviti prednji dio hotela. Tu smo uključeni kao Grad jer se radi o uređenju javne površine ispred hotela.

Nakon aktualnog sata i prozivke od strane Dubravke Pobor utvrđeno je da je sjednici nazočno 17 vijećnika.

Na prijedlog predsjednika prihvaćen je jednoglasno dnevni red.

**D n e v n i r e d :**

1.Verifikacija Zapisnika sa 16. sjednice Gradskog vijeća

2.Prijedlog IV. Izmjena i dopuna Proračuna Grada Crikvenice za 2018.godinu - obrazloženje

2.1. Prijedlog IV. Izmjena i dopuna Proračuna Grada Crikvenice za 2018.godinu s projekcijama za 2019.- 2020. godinu – opći i posebni dio i  opisi

2.2. Prijedlog IV.izmjena Plana razvojnih programa za 2018.g. s projekcijama za 2019. i 2020. godinu

2.3. Prijedlog II. izmjene Odluke o izvršavanju proračuna za 2018. godinu

2.4. Prijedlog II. izmjene Programa utroška spomeničke rente za 2018. godinu

2.5. Prijedlog I. izmjene  Programa utroška dijela boravišne pristojbe namijenjene poboljšanju boravka turista na području Grada Crikvenice za 2018. godinu

2.6. Prijedlog IV. izmjene programa javnih potreba u kulturi za Grad Crikvenicu za 2018. godinu.

2.7. Prijedlog III. izmjene Programa javnih potreba u sportu i tehničkoj kulturi za 2018. godinu

2.8. Prijedlog programa održavanja objekata i uređaja komunalne infrastrukture za 2018. godine

2.9. Prijedlog programa gradnje  objekata i uređaja komunalne infrastrukture za 2018. godinu (izvjestitelj: gradonačelnik)

3. Program rada Savjeta mladih za 2019. godinu – davanje odobrenja (izvjestitelj: Gracijan Čop, Toni Pelić, Iva Matejčić – Savjet mladih),

4.Prijedlog proračuna Grada Crikvenice za 2019. - obrazloženje

* 1. Prijedlog proračuna Grada Crikvenice za 2019 godinu s projekcijama za 2020. i 2021. godinu  po programima s opisom programa.
  2. Prijedlog odluke o izvršavanju proračuna  za 2019. godinu
  3. Prijedlog plana razvojnih programa za 2019.  godinu s projekcijom za 2020. i 2021. godinu
  4. Prijedlog programa utroška spomeničke rente za 2019. godinu
  5. Prijedlog programa utroška dijela boravišne pristojbe namijenjene poboljšanju boravka turista na području Grada Crikvenice za 2019. godinu
  6. Prijedlog programa javnih potreba u kulturi za Grad Crikvenicu za 2019. godinu
  7. Prijedlog programa javnih potreba u sportu i tehničkoj kulturi za Grad Crikvenicu za  2019. godinu
  8. Prijedlog programa održavanja objekata i uređaja komunalne infrastrukture za 2019. godinu
  9. Prijedlog programa gradnje  objekata i uređaja komunalne infrastrukture za 2019. godinu

4.10. Program utroška sredstava naknade za zadržavanje nezakonito izgrađenih zgrada u prostoru za 2019. godinu

5.Prijedlog odluke o komunalnoj naknadi

6.Prijedlog Odluke o izradi Izmjena i dopuna Urbanističkog plana uređenja UPU 26: UVALA SLANA (SELCE) – T18, ZAJEDNO SA ZONOM KAMPA-AUTOKAMPA T33

7. Prijedlog Odluke o izradi III. Izmjena i dopuna Urbanističkog plana uređenja Crikvenica sjever – Hrusta (UPU 2) (izvjestitelj: zamjenica gradonačelnika Silvia Crnić)

**TOČKA 1.Verifikacija Zapisnika sa 16. sjednice Gradskog vijeća**

Vijećnici su sa

17 glasova ZA

0 glasova PROTIV

0 SUZDRŽANIH glasova

donijeli

**Z a k l j u č a k**

Verificira se Zapisnik sa 16. sjednice Gradskog vijeća Grada Crikvenice.

**TOČKA 2. Prijedlog IV. Izmjena i dopuna Proračuna Grada Crikvenice za 2018.godinu - obrazloženje**

**2.1. Prijedlog IV. Izmjena i dopuna Proračuna Grada Crikvenice za 2018.godinu s projekcijama za 2019.- 2020. godinu – opći i posebni dio i  opisi**

**2.2. Prijedlog IV.izmjena Plana razvojnih programa za 2018.g. s projekcijama za 2019. i 2020. godinu**

**2.3. Prijedlog II. izmjene Odluke o izvršavanju proračuna za 2018. godinu**

**2.4. Prijedlog II. izmjene Programa utroška spomeničke rente za 2018. godinu**

**2.5. Prijedlog I. izmjene  Programa utroška dijela boravišne pristojbe namijenjene poboljšanju boravka turista na području Grada Crikvenice za 2018. godinu**

**2.6. Prijedlog IV. izmjene programa javnih potreba u kulturi za Grad Crikvenicu za 2018. godinu.**

**2.7. Prijedlog III. izmjene Programa javnih potreba u sportu i tehničkoj kulturi za 2018. godinu**

**2.8. Prijedlog programa održavanja objekata i uređaja komunalne infrastrukture za 2018. godine**

**2.9. Prijedlog programa gradnje  objekata i uređaja komunalne infrastrukture za 2018. godinu**

Izvješće po Prijedlogu IV. Izmjena i dopuna Proračuna Grada Crikvenice za 2018.godinu podnio je gradonačelnik.

U raspravi su sudjelovali Sonja Polonijo, Jasna Perhat, Žarko Stilin, Silvia Crnić – zamjenica gradonačelnika, Vedran Pavličević i gradonačelnik.

Prišlo se je glasovanju po točkama:

2.1. Vijećnici su sa

9 glasova ZA

1 glas PROTIV

6 SUZDRŽANIH glasova

prihvatili Prijedlog i donijeli

**IV. Izmjene i dopune Proračuna Grada Crikvenice za 2018.godinu s projekcijama za 2019.- 2020. godinu – opći i posebni dio i  opisi**

2.2. Vijećnici su sa

9 glasova ZA

1 glas PROTIV

6 SUZDRŽANIH glasova

prihvatili Prijedlog i donijeli

**IV.izmjene Plana razvojnih programa za 2018.g. s projekcijama za 2019. i 2020. godinu**

2.3. Vijećnici su sa

9 glasova ZA

1 glas PROTIV

6 SUZDRŽANIH glasova

prihvatili Prijedlog i donijeli

**II. izmjene Odluke o izvršavanju proračuna za 2018. godinu**

2.4. Vijećnici su sa

9 glasova ZA

1 glas PROTIV

6 SUZDRŽANIH glasova

prihvatili Prijedlog i donijeli

**II. izmjene Programa utroška spomeničke rente za 2018. godinu**

2.5. Vijećnici su sa

9 glasova ZA

1 glas PROTIV

6 SUZDRŽANIH glasova

prihvatili Prijedlog i donijeli

**I. izmjene  Programa utroška dijela boravišne pristojbe namijenjene poboljšanju boravka turista na području Grada Crikvenice za 2018. godinu**

2.6. Vijećnici su sa

9 glasova ZA

0 glasova PROTIV

7 SUZDRŽANIH glasova

prihvatili Prijedlog i donijeli

**IV. izmjene programa javnih potreba u kulturi za Grad Crikvenicu za 2018. godinu**

2.7. Vijećnici su sa

9 glasova ZA

1 glas PROTIV

6 SUZDRŽANIH glasova

prihvatili Prijedlog i donijeli

**III. izmjene Programa javnih potreba u sportu i tehničkoj kulturi za 2018. godinu**

2.8. Vijećnici su sa

9 glasova ZA

1 glas PROTIV

7 SUZDRŽANIH glasova

prihvatili Prijedlog i donijeli

**Program održavanja objekata i uređaja komunalne infrastrukture za 2018. godine**

2.9. Vijećnici su sa

9 glasova ZA

1 glas PROTIV

7 SUZDRŽANIH glasova

prihvatili Prijedlog i donijeli

**Program gradnje  objekata i uređaja komunalne infrastrukture za 2018. godinu**

*(tekst IV. Izmjene i dopune Proračuna Grada Crikvenice za 2018.godinu s projekcijama za 2019.- 2020. godinu sa pratećim dokumentima*

*KLASA:400-06/18-01/20 URBROJ:2107/01-05/01-18-4-8,*

*KLASA:612-01/17-01/11, URBROJ:2107/01-04/01-18-5*

*KLASA:620-01/17-01/101, URBROJ:2107/01-04/01-18-5*

*KLASA:363-01/18-01/474, URBROJ:2107/01-07/04-18-2*

*KLASA:363-01/17-01/454, URBROJ:2107/01-06/22-18-7*

*prileži Zapisniku i čini njegov sastavni dio)*

**TOČKA 3. Program rada Savjeta mladih za 2019. godinu – davanje odobrenja**

Obrazloženje po točki dnevnog reda dao je zamjenik predsjednika Savjeta mladih Toni Pelić.

U raspravi su učestvovali Sonja Polonijo, Vlado Strinavić, Branko Kleković, Žarko Stilin.

Vijećnici su sa

17 glasova ZA

0 glasova PROTIV

0 SUZDRŽANIH glasova

Donijeli

**Z a k l j u č a k**

Gradsko vijeće Grada Crikvenice odobrava Program rada Savjeta mladih za 2019. godinu.

**TOČKA 4. Prijedlog proračuna Grada Crikvenice za 2019. - obrazloženje**

* 1. **Prijedlog proračuna Grada Crikvenice za 2019 godinu s projekcijama za 2020. i 2021. godinu  po programima s opisom programa.**
  2. **Prijedlog odluke o izvršavanju proračuna  za 2019. godinu**
  3. **Prijedlog plana razvojnih programa za 2019.  godinu s projekcijom za 2020. i 2021. godinu**
  4. **Prijedlog programa utroška spomeničke rente za 2019. godinu**
  5. **Prijedlog programa utroška dijela boravišne pristojbe namijenjene poboljšanju boravka turista na području Grada Crikvenice za 2019. godinu**
  6. **Prijedlog programa javnih potreba u kulturi za Grad Crikvenicu za 2019. godinu**
  7. **Prijedlog programa javnih potreba u sportu i tehničkoj kulturi za Grad Crikvenicu za  2019. godinu**
  8. **Prijedlog programa održavanja objekata i uređaja komunalne infrastrukture za 2019. godinu**
  9. **Prijedlog programa gradnje  objekata i uređaja komunalne infrastrukture za 2019. godinu**
  10. **Program utroška sredstava naknade za zadržavanje nezakonito izgrađenih zgrada u prostoru za 2019. godinu**

Obrazloženje Prijedloga Proračuna Grada Crikvenice za 2019. godinu podnio je gradonačelnik i pročelnica Upravnog odjela za financije, turizam i gospodarstvo Jasna Perhat.

U raspravi je sudjelovala Sonja Polonijo.

Jasna Perhat upoznala je vijećnike sa 26 amandmana koji su pristigli na Prijedlog proračuna. Iste je obrazložila. 19 amandmana dao je Klub vijećnika HNS-PGS, 5 amandmana dao je Klub vijećnika SDP i 2 amandmana dala je nezavisna vijećnica Sonja Polonijo.

*(amandmani su u privitku Zapisnika i čine njegov sastavni dio)*

Predlagač je djelomično prihvatio i doradio 13. amandman Kluba vijećnika HNS-PGS, te je djelomično prihvatio 14. amandman. Ostale amandmane Kluba vijećnika HNS-PGS predlagač nije prihvatio.

Predlagač nije prihvatio amandmane Kluba vijećnika SDP.

Predlagač je prihvatio 1. amandman Sonje Polonijo, dok 2. amandman nije prihvaćen.

U raspravi po amandmanima sudjelovao je Mario Kružić.

Kako su se svi predlagači amandmana izjasnili da ne žele glasovanje o istima predsjednik je utvrdio da je dorađeni amandman HNS-PGS br. 13. i 14. postao sastavni dio Prijedloga proračuna.

*(dorađeni amandmani koji su postali sastavni dio proračuna prileže Zapisniku i čine njegov sastavni dio)*

Predsjednik je utvrdio da je 1. amandman Sonje Polonijo postao sastavni dio Prijedloga proračuna.

Prišlo se je glasovanju po točkama:

4.1. Vijećnici su sa

10 glasova ZA

1 glas PROTIV

6 SUZDRŽANIH glasova

prihvatili Prijedlog i donijeli

**Proračuna Grada Crikvenice za 2019 godinu s projekcijama za 2020. i 2021. godinu  po programima s opisom programa**

* 1. Vijećnici su sa

9 glasova ZA

1 glas PROTIV

7 SUZDRŽANIH glasova

prihvatili Prijedlog i donijeli

**Odluku o izvršavanju proračuna  za 2019. godinu**

4.3. Vijećnici su sa

9 glasova ZA

1 glas PROTIV

7 SUZDRŽANIH glasova

prihvatili Prijedlog i donijeli

**Plan razvojnih programa za 2019.  godinu s projekcijom za 2020. i 2021. godinu**

4.4.Vijećnici su sa

9 glasova ZA

1 glas PROTIV

7 SUZDRŽANIH glasova

prihvatili Prijedlog i donijeli

**Program utroška spomeničke rente za 2019. godinu**

4.5. Vijećnici su sa

9 glasova ZA

1 glas PROTIV

7 SUZDRŽANIH glasova

prihvatili Prijedlog i donijeli

**Program utroška dijela boravišne pristojbe namijenjene poboljšanju boravka turista na području Grada Crikvenice za 2019. godinu**

4.6. Vijećnici su sa

9 glasova ZA

1 glas PROTIV

7 SUZDRŽANIH glasova

prihvatili Prijedlog i donijeli

**Program javnih potreba u kulturi za Grad Crikvenicu za 2019. godinu**

4.7. Vijećnici su sa

9 glasova ZA

3 glasa PROTIV

5 SUZDRŽANIH glasova

prihvatili Prijedlog i donijeli

**Program javnih potreba u sportu i tehničkoj kulturi za Grad Crikvenicu za  2019. godinu**

4.8. Vijećnici su sa

9 glasova ZA

1 glas PROTIV

7 SUZDRŽANIH glasova

prihvatili Prijedlog i donijeli

**Program održavanja objekata i uređaja komunalne infrastrukture za 2019. godinu**

4.9. Vijećnici su sa

9 glasova ZA

0 glasova PROTIV

8 SUZDRŽANIH glasova

prihvatili Prijedlog i donijeli

**Program gradnje  objekata i uređaja komunalne infrastrukture za 2019. godinu**

4.10. Vijećnici su sa

9 glasova ZA

1 glas PROTIV

7 SUZDRŽANIH glasova

prihvatili Prijedlog i donijeli

**Program utroška sredstava naknade za zadržavanje nezakonito izgrađenih zgrada u prostoru za 2019. godinu**

*(tekst Proračuna Grada Crikvenice za 2019. godinu s projekcijama za 2020.- 2021. godinu sa pratećim dokumentima*

*KLASA:400-06/18-01/06 URBROJ:2107/01-05/01-18-8-12,*

*KLASA:612-01/18-01/07, URBROJ:2107/01-04/01-18-2*

*KLASA:620-01/18-01/101, URBROJ:2107/01-04/01-18-2*

*KLASA:363-01/18-01/476, URBROJ:2107/01-07/04-18-2*

*KLASA:363-01/18-01/475, URBROJ:2107/01-07/04-18-2*

*KLASA:363-01/18-01/433, URBROJ:2107/01-06/22-18-2*

*prileži Zapisniku i čini njegov sastavni dio)*

**TOČKA 5. Prijedlog odluke o komunalnoj naknadi**

Obrazloženje po Prijedlogu odluke dala je zamjenica gradonačelnika Silvia Crnić.

U raspravi je sudjelovala Sonja Polonijo.

Zamjenica gradonačelnika Silvia Crnić upoznala je vijećnike sa amandmanom gradonačelnika koji je postao sastavni dio Prijedloga odluke.

*(amandman prileži Zapisniku i čini njegov sastavni dio)*

Nadalje je upoznala vijećnike sa amandmanom Kluba vijećnka HNS-PGS koji predlagač nije prihvatio.

Prišlo se je glasovanju za amandman. Sedam vijećnika podržalo je amandman dizanjem ruku te je predsjednik Gradskog vijeća utvrdio da amandman nije prihvaćen.

Vijećnici su sa

9 glasova ZA

5 glasova PROTIV

3 SUZDRŽANA glasa

prihvatili Prijedlog i donijeli

**O D L U K U**

o komunalnoj naknadi

*(tekst Odluke KLASA:363-01/18-01/428 URBROJ:2107/01-06/03-18-5*

**TOČKA 6. Prijedlog Odluke o izradi Izmjena i dopuna Urbanističkog plana uređenja UPU 26: UVALA SLANA (SELCE) – T18, ZAJEDNO SA ZONOM KAMPA-AUTOKAMPA T33**

Obrazloženje po Prijedlogu odluke dala je zamjenica gradonačelnika Silvia Crnić.

Upoznala je nazočne sa amandmanom gradonačelnika koji je postao sastavni dio Prijedloga odluke.

U raspravi su sudjelovali Mario Kružić, Branko Kleković, Žarko Stilin i Veselko Mutavgjić – v.d. pročelnik.

Vijećnici su sa

17 glasova ZA

0 glasova PROTIV

0 SUZDRŽANIH glasova

prihvatili Prijedlog i donijeli

**O D L U K U**

o izradi Izmjena i dopuna Urbanističkog plana uređenja UPU 26: UVALA SLANA (SELCE) – T18, ZAJEDNO SA ZONOM KAMPA-AUTOKAMPA T33

*(tekst Odluke KLASA: 350-01/18-01/41 URBROJ: 2107/01-07/02-18-7 prileži Zapisniku i čini njegov sastavni dio)*

**TOČKA 7. Prijedlog Odluke o izradi III. Izmjena i dopuna Urbanističkog plana uređenja Crikvenica sjever – Hrusta (UPU 2)**

Obrazloženje po Prijedlogu odluke dala je zamjenica gradonačelnika Silvia Crnić.

U raspravi je sudjelovala Sonja Polonijo i Davorka Vukelić Ljubobratović.

Vijećnici su sa

16 glasova ZA

0 glasova PROTIV

1 SUZDRŽAN glas

prihvatili Prijedlog i donijeli

**O D L U K U**

**o izradi III. Izmjena i dopuna Urbanističkog plana uređenja Crikvenica sjever – Hrusta (UPU 2)**

*(tekst Odluke KLASA: 350-01/18-01/36 URBROJ: 2107/01-07/02-18-5 prileži Zapisniku i čini njegov sastavni dio)*

**Stručna referentica za pripremu sjednica Predsjednik Gradskoga vijeća**

**Gradskog vijeća i arhivu**

Josip Friš,mag.ing.el,v.r.

Dubravka Pobor,v.r.